
ΑΡΧΑΙΑ ΘΕΩΡΗΤΙΚΗΣ ΚΑΤΕΥΘΥΝΣΗΣ Β΄ ΛΥΚΕΙΟΥ


Α. ΚΕΙΜΕΝΟ
[ 10] Ἐγὼ γὰρ πρῶτον μέν, οὐσίας μοι οὐ πολλῆς καταλειφθείσης διὰ τὰς συμφορὰς καὶ τὰς τοῦ πατρὸς καὶ τὰς τῆς πόλεως, δύο μὲν ἀδελφὰς ἐξέδωκα ἐπιδοὺς τριάκοντα μνᾶς ἑκατέρᾳ, πρὸς τὸν ἀδελφὸν δ’ οὕτως ἐνειμάμην ὥστ’ ἐκεῖνον πλέον ὁμολογεῖν ἔχειν ἐμοῦ τῶν πατρῴων, καὶ πρὸς τοὺς ἄλλους ἅπαντας οὕτως βεβίωκα ὥστε μηδεπώποτέ μοι μηδὲ πρὸς ἕνα μηδὲν ἔγκλημα γενέσθαι.
[11] καὶ τὰ μὲν ἴδια οὕτως διῴκηκα· περὶ δὲ τῶν κοινῶν μοι μέγιστον ἡγοῦμαι τεκμήριον εἶναι τῆς ἐμῆς ἐπιεικείας,ὅτι τῶν νεωτέρων ὅσοι περὶ κύβους ἢ πότους ἢ [περὶ] τὰς
τοιαύτας ἀκολασίας τυγχάνουσι τὰς διατριβὰς ποιούμενοι, πάντας αὐτοὺς ὄψεσθέ μοι διαφόρους ὄντας, καὶ πλεῖστα τούτους περὶ ἐμοῦ λογοποιοῦντας καὶ ψευδομένους. καίτοι
δῆλον ὅτι, εἰ τῶν αὐτῶν ἐπεθυμοῦμεν, οὐκ ἂν τοιαύτην γνώμην εἶχον περὶ ἐμοῦ. 
[12] ἔτι δ’, ὦ βουλή, οὐδεὶς ἂν ἀποδεῖξαι περὶ ἐμοῦ δύναιτο οὔτε δίκην αἰσχρὰν οὔτε γραφὴν
οὔτε εἰσαγγελίαν γεγενημένην· καίτοι ἑτέρους ὁρᾶτε πολλάκις εἰς τοιούτους ἀγῶνας καθεστηκότας. πρὸς τοίνυν τὰς στρατείας καὶ τοὺς κινδύνους τοὺς πρὸς τοὺς πολεμίους
σκέψασθε οἷον ἐμαυτὸν παρέχω τῇ πόλει.
Β. ΠΑΡΑΤΗΡΗΣΕΙΣ 
Β1. Πώς μοίρασε ο Μαντίθεος την πατρική περιουσία σύμφωνα με το κείμενο;    
(Μονάδες 10) 
Β2. Να επιβεβαιώσετε ή να απορρίψετε το περιεχόμενο των παρακάτω προτάσεων σημειώνοντας σωστό ή λάθος σε κάθε μια από αυτές.
1.      «Άτεχνες πίστεις είναι τα ενθυμήματα.
2.      Οι «γνώμες» είναι έντεχνες πίστεις.
3.      Η παθοποιία υπάρχει και στη πίστη-απόδειξη και στον επίλογο.
4.      Το αρχαιότερο δικαστήριο της Αθήνας ήταν ο Άρειος Πάγος.
5.      Στην Ηλιαία η ψηφοφορία γινόταν με ανάταση των χεριών («χειροτονία»).
6.      Οι διαθήκες είναι «άτεχνες» πίστεις.
7.      Στον επίλογο του ρητορικού λόγου επιδιώκεται η εύνοια και η ανάμνηση.
8.      Κυριότερος εκπρόσωπος του συμβουλευτικού είδους θεωρείται ο Λυσίας.
9.      Η πρόθεσις αποτελεί τμήμα του επιλόγου.
10.   Οι δικανικοί λόγοι αφορούσαν πράξεις που είχαν γίνει στο παρελθόν.     (Μονάδες 10)


Β3. Ποια η σημασία των όρων «δίκη», «γραφή», «εισαγγελία»;	
(Μονάδες 10)

Β4. Ποια στοιχεία της δημόσιας ζωής του εκθέτει ο Μαντίθεος στην 11η παράγραφο και για ποιο λόγο; Ακολουθεί τις τάσεις της εποχής;
(Μονάδες 10)
Β5. Με βάση το αμετάφραστο και το μεταφρασμένο κείμενο να σχολιάσετε την οικονομική κατάσταση των δύο ομιλητών. Η περιουσία των πολιτών αποτελούσε εμπόδιο στην ενασχόληση τους με τα κοινά στην δημοκρατική Αθήνα του 5ου αιώνα:

« Μου φαίνεται, όμως, ότι ο κατήγορος θα μπορούσε καλύτερα απ’ όλους τους ανθρώπους να αποδείξει το μέγεθος της φτώχειας μου. Γιατί, αν εγώ, στην περίπτωση που θα οριζόμουν χορηγός σε αγώνα τραγωδίας, τον προκαλούσα σε ανταλλαγή περιουσίας, θα προτιμούσε δέκα φορές περισσότερο να γίνει χορηγός, παρά μια φορά να ανταλλάξει (την περιουσία του). Και πώς δεν είναι παράλογο, απ’ τη μια να με κατηγορεί τώρα ότι εξαιτίας της μεγάλης ευπορίας μου μπορώ να συναναστρέφομαι ως ίσος με τους πολύ πλούσιους, κι απ’ την άλλη, αν συνέβαινε τυχαία κάτι  απ’ αυτά που λέω, να ομολογεί ότι είμαι τέτοιος κι ακόμα αθλιότερος οικονομικά;
(Μονάδες 10)


5. α) δοτικός, νομοθέτης, γονέας, ηγέτης, απουσία: Να συνδέσετε τις παραπάνω λέξεις της νέας ελληνικής γλώσσας με τις λέξεις του κειμένου με τις οποίες έχουν ετυμολογική συγγένεια. 
     β) βεβίωκα, τυγχάνουσι, διδόναι, ὄψεσθε, δύναιτο: Να γράψετε ένα ομόρριζο ουσιαστικό, απλό ή σύνθετο, της αρχαίας ή της νέας ελληνικής γλώσσας για καθεμία από τις παραπάνω λέξεις του κειμένου. 
(Μονάδες 10)


Να έχετε επιτυχία! 
Σχολικό έτος 2018-2019               	

